Daarom sê Ek vir julle: Elke sonde en lastering sal die mense vergewe word, maar die lastering teen die Gees sal die mense nie vergewe word nie. En elkeen wat ’n woord spreek teen die Seun van die mens, dit sal hom vergewe word; maar elkeen wat spreek teen die Heilige Gees, dit sal hom nie vergewe word nie, in hierdie eeu nie en ook in die toekomende nie. (Matteus 12:31-32 AFR53)
Die regte riglyn vir ’n suiwer lewe lê reeds in Johannes die Doper se preek. Die koninkryk van God het gekom. Die Here Jesus is hier.
Hy maak dus die woorde wat God gesê het toe Hy die verbond met Abraham opgerig het waar: Ek sal my verbond oprig tussen My en jou.
God rig sy verbond met ons op. Vandag nog. Die oomblik wanneer ons in die Naam van die Here Jesus gedoop word, doop Hy ons ook met die Heilige Gees.